KLASA: UP/I 334-01/23-01/02

URBROJ: 2125-1-18-01-23-1

U Gospiću, 15. veljače 2023.g.

Javna ustanova „Park prirode Velebit“ sukladno odredbama članaka 188. do 193. Zakona o zaštiti prirode („NN“ 80/13, 15/18, 14/19, 127/19), Pravilnika o koncesijskim odobrenjima na zaštićenom području (NN 9/2021) i Odluke Upravnog vijeća Javne ustanove „Park prirode Velebit“ KLASA: 007-03/23-01/02, URBROJ: 2125-1-18-01-23-9 od 13. veljače 2023., raspisuje

**POZIV ZA JAVNO PRIKUPLJANJE PONUDA**

**za dodjelu koncesijskog odobrenja za obavljanje djelatnosti**

**trgovine na malo na štandu u uvali Zavratnici**

**na području Parka prirode „Velebit“**

**1. PODACI O DAVATELJU KONCESIJSKOG ODOBRENJA**

Javna ustanova „Park prirode Velebit“

Kaniža Gospićka 4b

53000 Gospić

OIB: 65211368646

Tel.: 053 560 450

Internet adresa: [www.pp-velebit.hr](http://www.pp-velebit.hr)

E-mail: velebit@pp-velebit.hr

**2. PREDMET KONCESIJSKOG ODOBRENJA**

Predmet ovog javnog poziva je dodjela 1 (jednog) koncesijskog odobrenja za obavljanje djelatnosti trgovine na malo na štandu u uvali Zavratnici, na području Parka prirode „Velebit“.

Ponuditelj treba biti registriran za obavljanje djelatnosti za koju se daje koncesijsko odobrenje.

**3. LOKACIJA OBAVLJANJA DJELATNOSTI**

Djelatnost pružanja trgovine na malo na štandu će se odvijati u uvali Zavratnici.

**4. VRIJEME NA KOJE SE DAJE KONCESIJSKO ODOBRENJE**

Koncesijsko odobrenje se daje na period od 3 (tri) godine, odnosno do 31.12.2025. godine.

**5. VISINA NAKNADE ZA KONCESIJSKO ODOBRENJE**

Iznos novčane naknade za koncesijsko odobrenje iznosi 2.000,00 eura (s PDV-om) godišnje.

Ovlaštenik se obavezuje na obročnu uplatu navedenog iznosa i to:

* 1.000,00 eura najkasnije do 30. lipnja 2023. godine
* 1.000,00 eura najkasnije do 31. listopada 2023. godine.

Ista dinamika naplate i iznos naknade za obavljanje djelatnosti trgovine na malo na štandu u uvali Zavratnici vrijedi i za 2024. i 2025. godinu, budući da se koncesijsko odobrenje za ovu djelatnost izdaje na tri godine.

Za navedene iznose Davatelj koncesijskog odobrenja će Ovlašteniku dostaviti račune najmanje 15 (petnaest) dana prije navedenih datuma uplate.

**6. PODNOŠENJE PONUDE**

Radi prikupljanja ponuda Ustanova je pripremila tiskani obrazac koji je dostupan u elektronskom obliku na internetskoj stranici javne ustanove.

Ponude se predaju neposredno na urudžbeni zapisnik naručitelja (JU „Park prirode Velebit”, Kaniža Gospićka 4b, 53000 Gospić) ili preporučenom poštanskom pošiljkom na navedenu adresu, u zatvorenoj omotnici na kojoj mora biti naznačeno: **(„Ne otvaraj – ponuda za obavljanje djelatnosti trgovine na malo na štandu).**

**Rok za dostavu ponuda je 20.03.2023.g. u 12:00 sati**.

**Pisana ponuda mora sadržavati:**

* pravilno ispunjen obrazac Zahtjeva (u prilogu javnog poziva);
* dokaz o registraciji za obavljanje djelatnosti koja je predmet davanja koncesijskog odobrenja (dokaz upisa u registar trgovačkog suda / registar obrtnika / odgovarajući registar);
* izvornik ili ovjerenu presliku potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ii jednakovrijedan dokument nadležnog tijela države sjedišta ponuditelja.

Nepravodobna ponuda će se neotvorena vratiti pošiljatelju bez odgode.

Nepotpune ponude kao i one koje ne udovoljavaju uvjetima ovog poziva neće se razmatrati.

Ponude se otvaraju javno u prostorijama Javne ustanove „Park prirode Velebit“ (Kaniža Gospićka 4b, 53000 Gospić) dana 20.03.2023.g. u 12:00 sati.

**7. POZIV ZA ISTICANJEM DODATNE VRIJEDNOSTI**

Ponuditelj se poziva na isticanje dodatne vrijednosti koju može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**8. KRITERIJI ZA ODABIR NAJPOVOLJNIJEG PONUDITELJA**

Valjana ponuda je ponuda dostavljena u roku, s traženim dokazima o ispunjavanju uvjeta Poziva.

Kriteriji za ocjenu su vrijeme pristigle ponude te poziv za isticanjem dodane vrijednosti koju ponuditelj može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**9. ISKLJUČENJE PONUDITELJA I ODBIJANJE PONUDITELJA ZAHTJEVA**

Ponuditelj će se isključiti ukoliko:

- nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu po posebnom zakonu plaćanje tih obaveza nije dopušteno ili je odobrena odgoda plaćanja

– ima dospjela, a neplaćena dugovanja prema javnoj ustanovi iz ranijih ugovornih odnosa s javnom ustanovom

– nije ispunio obveze i/ili ispunio uvjete iz prijašnjeg ugovora ili odluke o koncesijskom odobrenju

– ima saznanja/dokaza o postojanju razloga za isključenje sukladno posebnom zakonu o koncesijama.

**10. SKLAPANJE UGOVORA O KONCESIJSKOM ODOBRENJU**

Na prijedlog povjerenstva za provedbu javnog prikupljanja ponuda Upravno vijeće Javne ustanove „Park prirode Velebit“ donosi Odluku o koncesijskom odobrenju.

Temeljem Odluke o koncesijskom odobrenju Javna ustanova „Park prirode Velebit“ će s odabranim ponuditeljem sklopiti Ugovor o koncesijskom odobrenju uz naknadu od 2.000,00 eura (s PDV-om) godišnje kojim će se pobliže urediti prava i obveze ugovornih strana.

Javna ustanova mora odabranom najpovoljnijem ponuditelju ponuditi sklapanje ugovora o koncesijskom odobrenju najkasnije u roku od 15 dana od dana donošenja Odluke o koncesijskom odobrenju.

Ugovor se sklapa najkasnije u roku od 30 dana od dana kada odabranom ponuditelju bude ponuđeno sklapanje ugovora.

Ovlaštenik koncesijskog odobrenja nema pravo sklopiti ugovor o koncesijskom odobrenju s trećom osobom.

Nacrt ugovora o koncesijskom odobrenju nalazi se u prilogu ovog Poziva.

**11. JAMSTVO ZA UREDNO ISPUNJENJE UGOVORA**

Prilikom sklapanja ugovora o koncesijskom odobrenju, odabrani ponuditelj dužan je dostaviti jamstvo za uredno ispunjenje ugovora za slučaj povrede ugovornih obveza te kao jamstvo za zaštitu prirode u obliku zadužnice ovjerene kod javnog bilježnika.

Jamstvo za uredno ispunjenje ugovora daje se na iznos od **2.000,00 eura**.

U slučaju da odabrani ponuditelj ne dostavi zadužnicu prilikom sklapanja Ugovora ili zbog drugog razloga odustane od sklapanja ugovora o koncesijskom odobrenju, Upravno vijeće može donijeti novu odluku o koncesijskom odobrenju sa slijedeće rangiranim ponuditeljem kao odabranim, kojem će javna ustanova ponuditi potpisivanje ugovora o koncesijskom odobrenju.

**12. UVJETI ZAŠTITE PRIRODE**

1. U slučaju bilo kakve nepravilnosti, nezgode i sl. pri kojima može doći do potencijalno negativnih posljedica po prirodu ovlaštenik je dužan bez odlaganja obavijestiti Upravu Parka.

2. Otpad koji je nastao prilikom obavljanja djelatnosti potrebno je odložiti izvan Parka na za to predviđena mjesta i zbrinuti na propisan način.

3. Pridržavati se svih odredbi Zakona o zaštiti prirode i drugih podzakonskih akata te uputa

ovlaštene službene osobe Javne ustanove „Park prirode Velebit“.

4. Za nepoštivanje propisanih uvjeta odgovara Ovlaštenik koncesijskog odobrenja.

5. Nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

**13. ZAVRŠNE ODREDBE**

Javna ustanova zadržava pravo da ne prihvati ni jednu ponudu i poništi poziv za javno prikupljanje ponuda posebnom odlukom Upravnog vijeća.

Javna ustanova vezano za poništenje poziva za javno prikupljanje ponuda ne snosi pravnu, materijalnu ili bilo kakvu drugu odgovornost prema ponuditeljima.

Javna ustanova „Park prirode Velebit“

**ZAHTJEV**

**za koncesijsko odobrenje za obavljanje djelatnosti**

**pružanja jednostavnih prodajnih usluga u uvali Zavratnici**

**u Parku prirode Velebit**

|  |  |
| --- | --- |
|  | **PODACI O PODNOSITELJU PONUDE** |
| 1. | Tvrtka, naziv |  |
| 2. | OIB |  |
| 3. | Odgovorna osoba\* |  |
| 4. | Adresa za dostavu pošte |  |
| 5. | E-mail adresa |  |
| 6. | Br. telefona/mobitela |  |
|  | **PODACI O DJELATNOSTI ZA KOJU SE TRAŽI KONCESIJSKO ODOBRENJE** |
| 7. | VRSTA / NAZIV DJELATNOSTI |  |
| 8. | KRATKI OPIS DJELATNOSTI |  |
| 9. | DODATNE VRIJEDNOSTI \*\* |  |

\* član uprave, direktor trgovačkog društva, vlasnik obrta

\*\* dodatnu vrijednost koju ponuditelj može dati vezano za zaštitu prostora, bioraznolikost, ekološku mrežu, krajobrazne vrijednosti te edukaciju i informiranje šire javnosti

**Prilozi:**

* izvornik ili ovjerena preslika izvoda iz sudskog ili obrtnog registra
* izvornik ili ovjerena preslika potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ili jednakovrijedan dokument nadležnog tijela države sjedišta ponuditelja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis odgovorne osobe i pečat)

* Slanjem Zahtjeva za izdavanje koncesijskog odobrenja Podnositelj zahtjeva daje privolu za prikupljanje i obradu osobnih podataka navedenih u Zahtjevu, kao i dokumentacije dostavljene uz Zahtjev. Prikupljeni osobni podaci obrađivat će se u skladu s važećim propisima, odnosno Općom uredbom o zaštiti podataka od 27. travnja 2016. između Europskog parlamenta i Vijeća Europske unije te Zakonom o provedbi Opće uredbe o zaštiti podataka (NN 42/18).

**PRILOG. PRIJEDLOG UGOVORA O KONCESIJSKOM ODOBRENJU**

**JAVNA USTANOVA “PARK PRIRODE VELEBIT“** iz Gospića, Kaniža Gospićka 4b,

OIB: 65211368646, koju zastupa ravnatelj Mario Šaban, kao davatelj koncesijskog odobrenja (*u daljnjem tekstu: Davatelj koncesijskog odobrenja*), s jedne strane

**i**

**PONUDITELJ** \_\_\_\_\_\_\_\_\_\_\_\_\_\_\_, Adresa \_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, (*u daljnjem tekstu: Ovlaštenik*), s druge strane,

zaključili su slijedeći

**UGOVOR O KONCESIJSKOM ODOBRENJU**

I. OPĆE ODREDBE

Članak 1.

(1) Ovim Ugovorom ugovorne strane ugovaraju obavljanje djelatnosti trgovine na malo na štandu u uvali Zavratnici, s ciljem proširenja ponude na području Parka prirode Velebit.

(2) Ugovorne strane suglasne su da je radi obavljanja djelatnosti iz stavka 1. ovog članka Ugovora, proveden postupak dodjele koncesijskog odobrenja i donijeta Odluka Upravnog vijeća Javne ustanove „Park prirode Velebit" o dodjeli koncesijskog odobrenja za obavljanje djelatnosti na području Parka prirode „Velebit“ KLASA: \_\_\_\_\_\_\_\_\_\_\_; URBROJ: \_\_\_\_\_\_\_\_\_ od \_\_\_\_\_ 2023. godine.

(3) Ovim Ugovorom ugovorne strane uređuju način obavljanja djelatnosti i međusobne odnose u vezi s koncesijskim odobrenjem iz stavka 1. ovog članka.

(4) Na Ugovor se primjenjuju odredbe Zakona o zaštiti prirode (,Narodne novine“, broj 80/13, 15/18, 14/19 i 127/19), odredbe podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti, kao i odredbe drugih podzakonskih akata čije je poštivanje u obavljanju djelatnosti na ovom zaštićenom području od primarne važnosti za njegovu zaštitu, te odredbe ostalih važećih zakonskih propisa.

II. PREDMET UGOVORA

Članak 2.

(1) Ovim Ugovorom Davatelj koncesijskog odobrenja daje Ovlašteniku koncesijskog odobrenja koncesijsko odobrenje za obavljanje djelatnosti trgovine na malo na štandu, na području uvale Zavratnice, na vrijeme od **tri (3) godine,** odnosno do 31.12. 2025. godine.

III. UVJETI ZA OBAVLJANJE DJELATNOSTI

Članak 3.

(1) Ovlaštenik koncesijskog odobrenja se obvezuje radi ostvarivanja zaštite područja, djelatnost na području Parka obavljati pridržavajući se sljedećih uvjeta zaštite prirode:

1. u slučaju bilo kakve nepravilnosti, nezgode i sl. pri kojima može doći do potencijalno negativnih posljedica po prirodu ovlaštenik je dužan bez odlaganja obavijestiti Upravu nacionalnog parka;

2. otpad koji je nastao prilikom obavljanja djelatnosti potrebno je odložiti izvan Parka na za to predviđena mjesta i zbrinuti na propisan način;

3. pridržavati se svih odredbi Zakona o zaštiti prirode i drugih podzakonskih akata te uputa

ovlaštene službene osobe Javne ustanove „Park prirode Velebit“;

4. za nepoštivanje propisanih uvjeta odgovara Ovlaštenik koncesijskog odobrenja;

5. nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

IV. PRAVA/OBVEZE UGOVORNIH STRANA

Članak 4.

 (1) Ovlaštenik koncesijskog odobrenja nema pravo prenijeti dano koncesijsko odobrenje drugoj pravnoj ili fizičkoj osobi.

Članak 5.

(1) Ovlaštenik koncesijskog odobrenja se obvezuje da će, sukladno svojim mogućnostima, na svojim web stranicama, u svojim promidžbenim materijalima, na svojim prodajnim mjestima te putem izravnih kontakata s posjetiteljima i agencijama promovirati Davatelja koncesijskog odobrenja.

V. NAKNADA ZA KONCESIJSKO ODOBRENJE

Članak 6.

(1) Za obavljanje djelatnosti iz članka 2. ovog Ugovora Ovlaštenik koncesijskog odobrenja se obvezuje Davatelju koncesijskog odobrenja platiti jednokratnu naknadu u iznosu od 2.000 eura (s PDV-om) godišnje na slijedeći način:

* 1.000,00 eura najkasnije do 30. lipnja 2023. godine
* 1.000,00 eura najkasnije do 31. listopada 2023. godine.

Ista dinamika naplate i iznos naknade za obavljanje djelatnosti trgovine na malo na štandu u uvali Zavratnici vrijedi i za 2024. i 2025. godinu, budući da se koncesijsko odobrenje za ovu djelatnost izdaje na tri godine.

Za navedene iznose Davatelj koncesijskog odobrenja će Ovlašteniku dostaviti račune najmanje petnaest (15) dana prije navedenih datuma uplate.

(2) Ugovorne strane sporazumno ugovaraju da će Ovlaštenik isplaćivati ugovorene naknade na žiro račun Davatelja koncesijskog odobrenja broj **HR1223900011100356306**, otvoren kod Hrvatske poštanske banke.

Davatelj koncesijskog odobrenja je dužan sredstva dobivena isplatom naknada utvrđenih ovim Ugovorom koristiti isključivo za zaštitu, održavanje i promicanje Parka prirode „Velebit“.

(3) U slučaju zakašnjenja s uplatom Ovlaštenik duguje Davatelju koncesijskog odobrenja i zatezne kamate, obračunate prema zakonskoj kamatnoj stopi. U slučaju nepoštivanja odredbi iz ovog članka Davatelj koncesijskog odobrenja ima pravo spriječiti obavljanje djelatnosti trgovine na malo na štandu i ovaj Ugovor može biti raskinut.

(4) Ovlaštenik koncesijskog odobrenja dužan je prilikom potpisa ugovora kao instrument osiguranja plaćanja dostaviti Davatelju koncesijskog odobrenja zadužnicu na iznos od 2.000,00 eura.

VI. PRESTANAK UGOVORA

Članak 7.

(1) Ugovor o koncesijskom odobrenju prestaje važiti:

- istekom vremena na koje je koncesijsko odobrenje dodijeljeno,

- smrću, odnosno prestankom pravne osobe Ovlaštenika koncesijskog odobrenja ako se prava i obveze iz Ugovora ne prenesu na nasljednika, odnosno pravnog slijednika,

- ako Davatelj koncesijskog odobrenja utvrdi da Ovlaštenik koncesijskog odobrenja ne provodi mjere zaštite prirode koje je utvrdilo nadležno tijelo ili postupa suprotno tim uvjetima,

- ako je Ovlašteniku koncesijskog odobrenja pravomoćnom odlukom suda ili upravnog tijela zabranjeno obavljanje djelatnosti,

- ako nastanu razlozi, promjenom režima zaštite područja na kojem je izdano koncesijsko odobrenje koji sprječavaju dodjeljivanje, odnosno korištenje koncesije na tom području,

- sporazumnim raskidom Ugovora.

(2) U slučajevima iz stavka 1. ovog članka Ugovor prestaje važiti odmah po nastupu opisanih okolnosti bez štetnih posljedica za bilo koju ugovornu stranu, uz obvezu da se bez odgode o vlastitom trošku oslobodi navedeno područje od svih stvari i osoba, a najkasnije u roku 30 dana od pisanog poziva Davatelja koncesijskog odobrenja da to učini.

Članak 8.

(1) Ugovor o koncesijskom odobrenju može se jednostrano raskinuti prije isteka vremena na koji je zaključen:

- ako ovlaštenik koncesijskog odobrenja nije platio naknadu za koncesijsko odobrenje,

- ako ovlaštenik koncesijskog odobrenja ne obavlja djelatnost prema standardima koji su utvrđeni Ugovorom, posebnim zakonom i drugim propisima,

- ako ovlaštenik koncesijskog odobrenja ne provodi propisane mjere i radnje nužne radi zaštite prirode i kulturnih dobara,

- ako Ovlaštenik koncesijskog odobrenja ne omogući Davatelju koncesijskog odobrenja i/ili stručnim osobama koje je on odredio, provođenje nadzora nad izvršavanjem Ugovora.

 (2) Prije jednostranog raskida u slučaju iz stavka 1. ovog članka Ugovora Davatelj koncesijskog odobrenja mora prethodno pisanim putem upozoriti Ovlaštenika o takvoj namjeri, te mu odrediti primjereni rok za otklanjanje razloga za raskid Ugovora i za izjašnjavanje o tim razlozima.

(3) Zbog neispunjenja obveza Davatelja koncesijskog odobrenja iz ovog Ugovora, Ovlaštenik koncesijskog odobrenja može raskinuti ovaj Ugovor.

(4) Davatelj koncesijskog odobrenja ukida Odluku o davanju koncesijskog odobrenja i odlukom Upravnog vijeća raskida ovaj Ugovor.

VII. MJERE ZAŠTITE PRIRODE

Članak 9.

Komunalni otpad

(1) Ovlaštenik je dužan otpad koji nastane u obavljanju dopuštene gospodarske djelatnosti iznijeti izvan Parka prirode “Velebit“ samostalno ili u sklopu organizirane komunalne djelatnosti, gdje su za to osigurani uvjeti (uspostavljen sustav organiziranog odvoza otpada).

VIII. MJERE ZAŠTITE OD POŽARA

Članak 10.

(1) Ovlaštenik je dužan provoditi propisane mjere zaštite od požara na svim lokacijama i u svim objektima na zaštićenom području Parka prirode „Velebit“ gdje obavlja djelatnosti za koje se sklapa ovaj Ugovor o koncesijskom odobrenju.

IX. NADZOR

Članak 11.

(1) Kontrolu i nadzor nad provođenjem odredbi ovoga Ugovora provodi Davatelj koncesijskog

odobrenja, putem svojih stručnih Odjela. Služba nadzora zabraniti će sve djelatnosti koje nisu u skladu s ovim Ugovorom i pozitivnim propisima.

X. PRIJELAZNE | ZAVRŠNE ODREDBE

Članak 12.

(1) Za sve što nije obuhvaćeno ovim ugovorom primjenjivat će se na odgovarajući način Zakon o zaštiti prirode i Pravilnik o koncesijskim odobrenjima na zaštićenom području.

Članak 13.

(1) Ugovorne strane su ovaj Ugovor pročitale, odredbe su im jasne, te ga u znak prihvaćanja prava i obveza koje iz njega proizlaze, potpisuju po ovlaštenim osobama.

(2) Ugovorne strane će eventualne sporove proizašle iz ovoga ugovora nastojati riješiti sporazumno, a u slučaju nemogućnosti sporazumnog rješavanja nadležan je Sud u Gospiću.

Članak 14.

Ovaj Ugovor sačinjen je u 5 (pet) istovjetnih primjeraka od kojih svaka ugovorna strana zadržava po 2 (dva), a 1 (jedan) se dostavlja Ministarstvu gospodarstva i održivog razvoja.

Članak 15.

Ovaj Ugovor stupa na snagu danom potpisa ugovornih strana.

KLASA:

URBROJ:

Gospić, \_\_\_\_\_\_\_\_\_\_\_\_2023.g.

 Za Javnu ustanovu Za Ovlaštenika

„Park prirode Velebit“

 ravnatelj vlasnik

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_